Adnewyddu Tai mewn Ardal
Rydych chi yma: Cartref > Tai > Safonau Tai Sector Preifat CartrefTaiSafonau Tai Sector Preifat
Tai Aml-breswyliaethAflonyddu a Dadfeddiannu AnghyfreithlonCynllun Achredu Tai Sir Gar Trwyddedu Safleoedd CarafanauTrwyddedu Tai Aml-breswyliaethCamau Gorfodi Cyffredinol Adnewyddu Tai mewn ArdalCymorth i Brynwyr Tai am y Tro CyntafCymorth i berchnogion taiHMO Licensing
Adnewyddu Tai mewn Ardal Mae Ardal Adnewyddu yn fodd o gydlynu gwasanaethau cyllido mewn ardal ddaearyddol benodol lle cydnabyddir bod yno broblemau tai, cymdeithasol ac amgylcheddol. Nod Ardaloedd Adnewyddu yw adfywio ardal yn gynhwysfawr, gan ddod â gwelliannau i dai, siopau, safleoedd masnachol eraill, yr amgylchedd lleol a'r seilwaith. Mae effaith gadarnhaol ar iechyd a lles yn darged hanfodol a manteisir ar bob cyfle i ddefnyddio'r gymuned. I wneud hyn, mae holl adrannau'r Awdurdod Lleol yn gweithio mewn partneriaeth â'r sector preifat, cyrff cyhoeddus eraill ac yn bwysicach na dim, y gymuned leol er mwyn datblygu strategaethau cydlynol i fynd i'r afael â'r problemau a nodwyd gan y bobl sy'n byw a gweithio yn yr ardal. Mae'r Ardaloedd Adnewyddu wedi bod yn dra llwyddiannus yng Nghymru o ran ymdrin â phroblemau amddifadedd mewn ardaloedd penodol, drwy greu cymunedau sydd wir yn hyderus a chynaliadwy. Mae Adnewyddu Ardaloedd yn strategaeth gwella a fydd yn para am 10 mlynedd a gellir crynhoi ei hamcanion fel a ganlyn:
Hoelio sylw ar wella’r ardal ac ymrwymo i hynny Darparu'r modd o gyflawni gwelliannau a sicrhau buddsoddi
Dangos ymrwymiad yr Awdurdod i'r ardal a'i thrigolion Galluogi datblygu cymunedol ac economaidd Gwella cyflwr tai drwy sicrhau nad yw tai'n anaddas neu mewn cyflwr gwael. Bydd hyn yn rhan allweddol o'r broses adnewyddu. Bydd hefyd yn ategu'r nod o gyrraedd Safon Ansawdd Tai Cymru yn yr ardal erbyn 2012. Annog buddsoddi gan y sector preifat yn ogystal â buddsoddi cyhoeddus er mwyn gwella'r amodau amgylcheddol a'r gymuned yn gyffredinol. Annog partneriaethau rhwng yr Awdurdod, y Bwrdd Iechyd Lleol, Cymunedau yn Gyntaf, Amcan Un, Awdurdod Datblygu Cymru, Landlordiaid Cymdeithasol Cofrestredig, Buddsoddwyr Preifat a thrigolion lleol er mwyn gwneud y defnydd gorau o fuddsoddiadau a gwireddu potensial llawn yr ardal. Gwarchod dyfodol yr ardal a chaniatáu i'r gymuned leol lunio dyfodol yr ardal. Mae dwy Ardal Adnewyddu wedi cael eu datgan yng Nghyngor Sir Caerfyrddin ar hyn o bryd: Brynaman Uchaf sef ardal a gafodd ei datgan ar 22ain Mawrth 2004 (rhaglen ddeng mlynedd) Pen Isaf Cwm Gwendraeth sef ardal a gafodd ei datgan ar 14eg Tachwedd 2005 (rhaglen ddeng mlynedd) – mae hon yn cynnwys Wardiau Cydweli a Thrimsaran.
Os ydych am gael copi o'r adroddiad datgan, cysylltwch â'r Tîm Adnewyddu Ardal. Pa fath o waith fydd yn cael ei wneud? Bydd gwaith Atgyweirio Grŵp / Atgyweirio Bloc yn cael ei wneud i adnewyddu adeiladwaith allanol rhai strydoedd yn yr ardal a ddynodwyd yn strydoedd Atgyweirio Grŵp yn yr adroddiad datgan. Gan amlaf, byddai hyn yn golygu adnewyddu gorchuddion toeau, ail-rendro, gosod ffenestri a drysau uPVC ac adnewyddu wynebfyrddau, bondoeau a chyfarpar dal glaw.
Ym Mrynaman Uchaf pennwyd bod y strydoedd canlynol yn bodloni'r meini prawf Atgyweirio Grŵp: Stryd y Capel, Heol y Cwar, Mountain Road, Heol Newydd, Heol yr Orsaf, Stryd y Neuadd, Ffordd y Coroni, Coedlan y Bryn a Heol Bryn Bach.Ym Mhen Isaf Cwm Gwendraeth, mae'r strydoedd canlynol wedi eu nodi: yn Nhrimsaran, strydoedd y Gerddi, Heol Morlais ac 8–22 Heol Llanelli, ac yng Nghydweli, strydoedd Hillfield Villas, Gwendraeth Town, Ferry Road, Stryd y Bont, Morfa Lane, Heol yr Abaty.
Mae eiddo nad ydyw mewn Strydoedd Grŵp dynodedig yn gymwys i gael cymorth dan Bolisi Adnewyddu'r Awdurdod. Gallwch wneud cais un ai drwy gysylltu â'n canolfan alwadau drwy ffonio 01267 234567 neu drwy lenwi'r ffurflen gais uchod. A fydd yn rhaid imi gyfrannu at dalu am waith a wneir ar fy nghartref? Os ydych yn gymwys i gael gwaith wedi ei wneud ar eich cartref, bydd yn ofynnol ichi gyfrannu tuag at gost y gwaith a wneir yn eich eiddo dan gynllun Atgyweirio Grŵp neu Atgyweirio Bloc. Yr uchafswm a fydd yn daladwy gan berchennog tŷ sy'n cymryd rhan yn y cynllun yw 25% o gyfanswm gwerth y gwaith, ac yn dibynnu ar eich sefyllfa ariannol mae'n bosibl na fydd yn rhaid ichi gyfrannu dim byd o gwbl. Bydd landlordiaid yn talu 25% tuag at gost y gwaith. Bydd eiddo nad ydynt mewn Strydoedd Grŵp dynodedig yn cael cynnig cymorth yn unol â'r Polisi Adnewyddu.
Codi dogfennau Private Sector Housing Renewal Policy PDF (144KB)Mae angen rhaglen Adobe Acrobat Reader er mwyn darllen a phrintio ffeiliau PDF .
Tim Adnewyddu TaiNeuadd y DreRhydamanSA18 3BE
Ffon o fewn oriau gwasanaeth: 01269 598649
E-bost: Tai@sirgar.gov.uk Negeseuon testun: 07766 406506Gwasanaeth Minicom: 01267 223867